
Text rozhodnutia
Súd: Krajský súd Bratislava Spisová značka: 2Co/295/2012 Identifikačné číslo súdneho spisu: 1109231302 Dátum vydania rozhodnutia: 20. 02. 2013 Meno a priezvisko sudcu, VSÚ: JUDr. Mária Hajdínová ECLI: ECLI:SK:KSBA:2013:1109231302.1 Uznesenie Krajský súd v Bratislave v právnej veci navrhovateľa: P. Q. R., Q. I.., Q., U. Č.. XX, IČO: XX XXX XXX, proti odporcovi: W. L. P. D. Q., Q., U. M. Č.. X, IČO: XX XXX XXX, o určenie vlastníckeho práva, s príslušenstvom, na odvolanie navrhovateľa proti rozsudku Okresného súdu Bratislava I. zo dňa 10. mája 2012, č.k. 18C 225/2009-83, o následnom späťvzatí odvolania, takto r o z h o d o l : Odvolací súd odvolacie konanie z a s t a v u j e . Odporcovi náhradu trov odvolacieho konania n e p r i z n á v a . o d ô v o d n e n i e : Okresný súd Bratislava I. rozsudkom zo dňa 10.5.2012, č.k. 18C 225/2009-83, návrh navrhovateľa zamietol, keďže nepreukázal vo veci svoju aktívnu legitimáciu a odporcovi náhradu trov konania nepriznal, keďže mu žiadne trov nevznikli. Dôvodil ustanovením § 2 ods. l Občianskeho zákonníka, § 142 ods. l O.s.p. Proti tomuto rozsudku podal včas odvolanie navrhovateľ. Odvolaciemu súdu navrhol napadnutý rozsudok súdu prvého stupňa zmeniť a jeho návrhu vyhovieť. Odporca vo svojom vyjadrení k odvolaniu navrhovateľa navrhol odvolaciemu súdu napadnutý rozsudok súdu prvého stupňa ako vecne správny potvrdiť. Náhradu trov odvolacieho konania nežiadal. Pred rozhodnutím odvolacieho súdu o odvolaní navrhovateľ svoje odvolanie vzal v plnom rozsahu späť bez uvedenia dôvodu. Odvolací súd preskúmal vec (§ 212 ods. l v znení účinnom od 1.1.2013, ďalej len O.s.p.), túto prejednal bez nariadenia pojednávania (§ 214 ods. 2 O.s.p.) a dospel k záveru, že odvolacie konanie je potrebné zastaviť. Podľa § 207 Občianskeho súdneho poriadku vzdať sa odvolania možno len voči súdu, a to až po vyhlásení rozhodnutia (ods. 1). Dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova (ods. 2). Ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví (ods. 3). Do dispozície účastníka konania, ktorý podal odvolanie, patrí možnosť odvolanie vziať späť až dovtedy, kým o ňom nebolo rozhodnuté. Má to však ten následok, že ho už ten istý účastník v danej veci nemôže podať. V prejednávanej veci odvolanie proti rozsudku súdu prvého stupňa podal len navrhovateľ. Skôr, ako odvolací súd o odvolaní rozhodol, odvolanie zobral späť. S poukazom na tieto dôvody odvolací súd odvolacie konanie už bez ďalšieho zastavil (§ 207 ods. 3 O.s.p.). Tým sa vec a účastníci dostali do postavenia, ako keby odvolanie nebolo vôbec podané a právoplatnosť rozsudku súdu prvého stupňa nastala, ako keby k podaniu odvolania nedošlo (§ 222 ods. l O.s.p.). Odvolací súd odporcovi náhradu trov odvolacieho konania nepriznal, keďže ich náhradu nežiadal (§ 224 ods. l, § 146 ods. 2 veta prvá, § 151 ods. l O.s.p.). Odvolací súd prijal rozhodnutie jednohlasne (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov v znení účinnom od 1.5.2011). Poučenie: Proti tomuto uzneseniu odvolanie nie je prípustné.

